আব্রাহাম চলচ্চিত্রে অভিষেক করেন "জিস্‌ম" (২০০৩) সিনেমায় অভিনয়ের মাধ্যমে, ভারতের বক্স অফিস অনুযায়ী একটি থ্রিলার চলচ্চিত্র, যা "above average" আয়কারী সিনেমা ।

তার পরবর্তী সিনেমাগুলো হল, "ছায়া" (২০০৩) নামের একটি অতিপ্রাকৃত সিনেমা, পুজা ভাটের পরচালিত প্রথম সিনেমা "পাপ" (২০০৪) এবং আহমেদ খানের "লাকীর – ফরবিডেন লাইন" (২০০৪)।

যশ রাজ ফিল্ম প্রযোজিত অ্যাকশন সিনেমা "ধুম" (২০০৪) এ তিনি কবির নামের একজন প্রধান খলনায়কের চরিত্রে অভিনয় করেন। এই সিনেমাটি সে বছরের সর্বোচ্চ আয়কারী সিনেমা।

২০০৫ সালে, তিনি অতিপ্রাকৃত থ্রিলার "কাল" সিনেমা এবং কমেডি "গরম মশলা" সিনেমা অভিনয় করেন, উভয়ই সিনেমা বক্স অফিসে ভাল অবস্থানে থাকে। ঐ বছর পরবর্তীতে, তিনি "ওয়াটার" (২০০৫) সিনেমায় অভিনয় করেন, যেখানে ১৯৩০ দশকের একটি ব্রিটিশ ভারতে বসবাসরত এক হিন্দু বিধবার দুঃখজনক ভাগ্যের গল্প চিত্রায়িত হয়। এই সিনেমাটির লেখক এবং পরিচালক কানাডিয়ান চলচ্চিত্র নির্মাতা দীপা মেহতা। এই সিনেমাটি বিশ্বব্যপী খ্যাতি লাভ করে, এবং ৭৯ তম একাডেমী পুরস্কারে এই সিনেমাটি "একাডেমী অ্যাওয়ার্ড ফর বেস্ট ল্যাঙ্গুয়েজ ফিল্ম" বিভাগে পুরস্কারের জন্য মনোনীত হয়। আব্রাহাম এই সিনেমার নির্মাতা এবং কলাকৌশলীদের সাথে এই অনুষ্ঠানে যোগ দেয়, কিন্রু এই সিনেমাটি জার্মানীর "দ্য লাইভস অফ আদারস" সিনেমার কাছে হেরে যায়।

২০০৬ এর গ্রীষ্মে, আব্রাহাম সালমান খান, জায়েদ খান, কারিনা কাপুর, এশা দেউল, শহীদ কাপুর এবং মল্লিকা সারাওয়াতের সাথে "রকস্টার কনসার্ট" এ সঙ্গীত পরিবেশন করেন। একই বছর, তিনি "জিন্দা" এবং "ট্যাক্সি নাম্বার ৯২১১", "বাবুল" এবং "কাবুল এক্সপ্রেস" সিনেমায় অভিনয় করেন। এই সিনেমাগুলোর মধ্যে "ট্যাক্সি নাম্বার ৯২১১" এবং "কাবুল এক্সপ্রেস" সফল হয়।

নিকিল আবদানীর বহু তারকা অভিনীত সিনেমা, "সালাম-ই-ইস্‌ক: এ ট্রিবিউট টু লাভ" সিনেমাটি আব্রাহামের ২০০৭ সালের মুক্তিপ্রাপ্ত প্রথম সিনেমা। এই সিনেমাটি বক্স অফিসে তেমন সাড়া জাগাতে পারে নি, যদিও এটি বহিঃবিশ্বে ভাল অবস্থানে থাকে। ২০০৭ সালে তার অভিনীত মুক্তিপ্রাপ্ত শেষ সিনেমাগুলো হল, থ্রিলার "নো স্মোকিং" এবং খেলা বিষয়ক সিনেমা "ধান ধানা ধান গোল"

২০০৮ সালে, আব্রাহাম অভিষেক বচ্চন এবং প্রিয়াঙ্কা চোপড়ার সাথে "দোস্তানা" সিনেমা কাজ করেন, যা সে বছরই মুক্তি পায়। ২০০৯ সালে তার মুক্তিপ্রাপ্ত সিনেমা হল যশরাজ ফিল্ম প্রযোজিত "নিউইয়র্ক"

ফ্যাশন জগতের সাথে তার সংশ্লিষ্টতা আছে, তিনি জেএ ক্লথ’সের একজন ফ্যাশন মডেল। যে প্রতিষ্ঠানটি তার প্রিয় জামা কাপড় এবং জিন্স নিয়ে প্রতিবেদন প্রকাশ করে।

২০১১ সালে, তাকে "আশিয়ান্‌" এবং "ঝুট হি সহি" সিনেমায় দেখা যায়। উভয়ই বক্স অফিসে সাড়া জাগাতে পারে নি। এর কিছু পরে, তাকে "ফোর্স" (২০১১),"দেশি বয়’স" (২০১১) এবং "হাউজফুল ২" (২০১২) সিনেমায় দেখা যায়। বহু তারকা সম্বলিত ২০১৩ সালের তার প্রথম সিনেমা হল "রেস ২" যা বাণিজ্যিকভাবে সফল হয়, যদিও তার পরবর্তী মুক্তিপ্রাপ্ত রোমান্টিক কমেডি সিনেমা "আই, মি অর ম্যায়" সিনেমাটি বক্স অফিসে অসফল হয়। তার পরবর্তী মুক্তিপ্রাপ্ত সিনেমা হল "শুটআউট অ্যাট ওয়াডালা", যেখানে তিনি মান্য সার্ভ নামক একজন গ্যাংস্টারের চরিত্রে অভিনয় করেন। এই সিনেমাটি বক্স অফিসে প্রচুর সাড়া জাগায়। তার সর্বশেষ অভিনীত সিনেমা হল "মাদ্রাজ ক্যাফে", এছাড়া সমালোচক কর্তৃক প্রসংশিত প্রযোজক হিসেবে এটি তার দ্বিতীয় সিনেমা।

বর্তমানে তিনি কারান পারেখের সাথে "দোস্তানা ২" সিনেমার শুটিং এ ব্যস্ত।

কর্মজীবন
প্রযোজক
সামাজিক দায়বদ্ধতা
অভিনেতা